b'\n_START_ARTICLE_\nHans Joachim Bremermann\n_START_SECTION_\n\xc5\xbdivljenje in delo\n_START_PARAGRAPH_\nRodil se je star\xc5\xa1ema Bernardu Bremermannu in Berti Wicke. Pou\xc4\x8deval je na Univerzi Kalifornije v Berkeleyju matematiko in biofiziko, kjer je postal redni profesor leta 1966._NEWLINE_Doktorsko je \xc5\xa1tudiral na Univerzi v M\xc3\xbcnstru, kjer je opravil dr\xc5\xbeavni izpit (Staatsexamen) iz matematike in fizike leta 1951. Istega leta je doktoriral z disertacijo Die Charakterisierung von Regularit\xc3\xa4tsgebieten durch pseudokonvexe Funktionen. Postal je strokovnjak na podro\xc4\x8dju kompleksne analize. Ta je bila posebni primer Levijevega problema. Leta 1952 je od\xc5\xa1el v ZDA kot raziskovalni sodelavec na Univerzo Stanford. Leta 1953 je postal raziskovalni profesor na Univerzi Harvard. _NEWLINE_16. maja 1952 se je poro\xc4\x8dil z Mario Isabel Lopez Perez-Ojeda, profesorico romanskih jezikov in literature. Med letoma 1954 in 1955 se je vrnil v M\xc3\xbcnster. Po vrnitvi v ZDA je bil med letoma 1955 in 1957 na In\xc5\xa1titut za vi\xc5\xa1ji \xc5\xa1tudij v Princetonu. Za leto 1957\xe2\x80\x9358 je bil docent na Univerzi Washingtona v Seattleu._NEWLINE_Russel W. Anderson je zapisal:_NEWLINE_[Bremermann] je nadaljeval z razvojem matemati\xc4\x8dnega modeliranja kot orodja za razumevanje kompleksnih (\xc5\xa1e posebej) biolo\xc5\xa1kih sistemov do konca svojega \xc5\xbeivljenja. Njegovo intelektualno popotovanje je ozna\xc4\x8devalo njegov briljanten vpogled in predvidevanje._NEWLINE_Leta 1978 je imel niz predavanj z naslovom Kaj fiziki delajo (\xc2\xbbWhat Physicists Do\xc2\xab) na Dr\xc5\xbeavni univerzi Sonoma in obravnaval fizikalne omejitve do matemati\xc4\x8dnega razumevanja fizikalnih in biolo\xc5\xa1kih sistemov._NEWLINE_Nadaljeval je delo na podro\xc4\x8dju matemati\xc4\x8dne biologije v 1980-ih z modeli o parazitih in boleznih, nevronskih mre\xc5\xbeah in epidemiologiji aidsa, ter patologiji. Leta 1991 se je na berkleyjski univerzi upokojil. V letu 1995 je nekaj njegovih nekdanjih \xc5\xa1tudentov in sodelavcev izdalo zbornik (festschrift) s kratkim \xc5\xbeivljenjepisom in 13-imi znanstvenimi \xc4\x8dlanki kot posebno izdajo revije BioSystems.'